Alivetti 'ri Sant'Àjita

L'alivetti ri Sant'Àjita o aliveḍḍi sunu dolci tipici, simbulu dâ cucina catanisi, priparati solitamenti 'n jinnaru e frivaru, prima e duranti â festa dâ santa patrona dâ citàdi di Catania, Sant'Àjita. Pasticcini pregni di storia, liggenda, divuzzioni, dolci c'assumigghiunu ad alivi fatti di pàsta riàli (past' i 'mmennula) cummigghiati di zùccaru e culurati di virdi.     

 Tradizzioni 

Û fruttu fa pinzari a un fattu muntuvatu 'ntâ l'agiografìa dâ santa. Mentri era assicutata 'rê suldati di Quinzianu, 'ntô calarisi 'pp'attaccarisi un calzari, vitti un cespugliu siccu davanti a iḍḍa. Un pedi d'alivu sabbaggiu chi 'mpruvvisamenti si cummigghiò di gimmogghi ammucciandula â vista dî vuardie e fruttificò istantaneamenti pirmittendu â giuvani di sfamarisi 'ppi sustinirisi.

Da qui nasci l'usanza di priparari 'sti alivi nichi duci, virdi, di pàsta riàli.

 'Ngridienti  


Sunu dolcetti di past' i 'mmennula (pàsta riàli priparata 'ccû farina di 'mmennuli finissima, zùccaru simulatu, acqua, scoccia arrattata di lumia non trattata, aroma di 'mennula amara), accunzati a forma d'aliva, tinciuti di virdi 'ccû culuranti alimintari e cummigghiati di zùccaru simulatu 'ppâ cupirtura. 

Esisti puru 'na varianti unni î tradizzionali alivetti sunu cummigghiati di cioccolatu.

Sunu tra i dolci cunventuali 'cchiù antichi dâ tradizzioni siciliana. 'N passatu l'alivetti erunu fatti 'cchê pistacchi e senza culuranti alimentari junciti.

 Noti 

 Vuci currilati 

 Cassata
 Calia e simenza

 Altri progetti 

Catigurìa:Cucina siciliana
Catigurìa:Cosi duci